Skole i Nord-Trøndelag brant ned til grunnen
Politi og brannvesen fikk melding om skolebrannen like før klokken 5.30 onsdag morgen. Brannen var omfattende, og det kom tidlige meldinger om at mannskapene ikke hadde kontroll på flammene. Brannmannskapene fikk så kontroll på brannen igjen før den igjen tok seg opp. I 12.40-tiden opplyste politiet at de hadde evakuert mellom ti og tolv hus, som følge av stor røykutvikling. – Brannvesenet har trukket ut sine røykdykkere fra skolen, og vi har evakuert to bolighus i nærområdet. Nå er det stor fare for at bygget brenner ned, sier operasjonsleder i Nord-Trøndelag politidistrikt Monica Ravlo til VG. Ravlo fortalte at brannvesenet rykket ut på automatisk brannalarm.Det er gammelfløyen som ble totalskadet i brannem, og den utgjør én av totalt tre fløyer. I bygget lå blant annet de ansattes kontorlokaler, et par klasserom, sløydsal og et bibliotek. Området ble avsperret for uvedkommende, og det var også fare for at et garasjeanlegg tilknyttet skolen skulle brenne ned. Barneskolen har 200 elever og 33 ansatte, ifølge kommunens nettsider. Saken fortsetter under grafikken.Skolens rektor, Jon Jarholm, fikk beskjed om brannen like før klokken 07.00 onsdag. Litt over to timer senere fikk han beskjeden om at store deler av bygget var tapt. – Dette er en dag vi selvsagt skulle unngått. Dette er den eldste delen av bygget, og det er klart vi mister en stor historisk verdi, sier Jon Jarholm til VG. Han fortalte at samtlige elever er informert om hendelsen, og at det ikke ble noen undervisning de nærmeste dagene. – Over helgen vil jeg tro vi er i gang med undervisningen igjen. Det er ikke avklart hvordan og når, men vi skal i møte med kommunen og se nærmere på alternativer.Overfor Trønder-Avisa bekrefter Brannsjef Håvard Hernes i Nærøy kommune at brannen ser ut til å ha startet i det tekniske anlegget. – Tilbakemeldingene fra røykdykkerne som var inne i en tidlig fase er at brannen kan ha startet i tilknytning til det elektriske anlegget. Men dette kan ikke slås fast før det er undersøkt av politiet og forsikringsselskapet, sier Hernes til avisen. Han mente også at det ikke er usannsynlig at brannen kan ha startet som en følge av lynaktiviteten det siste døgnet.
Kolvereid skole i Nærøy i Namdal sto onsdag morgen i full fyr. Flammene blusset opp igjen utover dagen, og brannmannskapet måtte trekke ut røykdykkerne.